Ainara Arkarazo Legarreta

Ainara Arkarazo Legarreta (Abadiño, Bizkaia, 1996ko martxoaren 28a) irakaslea eta mendi lasterkaria da. 2025ean Euskal Herriko Ultren Kopa irabazi zuen. 

 Lan ibilbidea 
Irakaslea da Durangoko Jesuitak ikastetxean, behar bereziak dituzten ikasleei arreta emateko talde pedagogikoko kidea. 

 Korrikalari 
2021eko irailaren 11n Maratoi erdia egin zuen, Canfranc-Canfranc - Laterketa 16K izenekoa. 16 kilometro eta 1600 metroko desnibeleko proba 2:02:01 denboran bete zuen.

2024ko irailean Sorginen lasterketan (21 km) 3.postuan sailkatu zen, Mañaritik Atxetara (42 km) mendi lasterketan 2.postuan. Ubideko Ubidestroi lasterketan parte hartu zuen hasieratik eta 2024ko hirugarren edizioan 2. postuan sailkatu zen (3.43.52), podiuma osatu zuen aurretik izan zuen Oihane Azkorbebeitia Urizar (3.20.09) herritarrarekin eta atzetik Maitane Arkarazo Gallastegi lehengusinarekin (3.48.03 denboran). Urte berean Urduñan 33 kilometro eta 1.750 metroko desnibel positiboa zuen proba irabazi zuen. 

2025eko apirilean ultren egutegiko lehen proban izan zen, Enkarterri Extrem (60 km eta 3.898 metroko goranzko desnibela). Irabazi egin zuen 7:36:41 denboran. Bigarrena Irati Ortiz de Andari, 37 minutu eta 58 segundoko aldea atera zion. Eva Lizarralde hirugarren postuan sailkatu zen 43 minutu eta 44 segundora.

2025eko irailaren 20an 43 kilometroko Mañaritik Atxetara lasterketan Ainara Arkarazo bosgarren izan zen sailkapen nagusian, eta lehenengoa emakumezkoetan. Bigarren sailkatua Oihana Azkorbebeitia herrikidea izan zen eta hirugarrena Maud Combarieu frantziar-euskal korrikalaria.

2025eko urriaren 5ean, Atxondoko Sorginen Lasterketa luzean nagusitu zen: 2:35:49. Itsasne Urkiaga zornotzarra (2:37:32) eta Leire Uribe durangarra (2:38:42) sailkatu ziren bigarren eta hirugarren. Garazi Sampedro atxondarra podiumaren atarian geratu zen, laugarren.

2025eko urriaren 11n, Hiru Handiak 101 kilometroko lasterketa irabazi zuen, 12:48:33ko denboran. Korrikalariak bezperan 00:00etan irten ziren Araiatik eta Aizkorri, Anboto eta Gorbea igo ostean, Murgian izan zuten helmuga. Lehenengo hamarretan Durangaldeko beste hiru korrikalari ere sailkatu ziren: Eva Lizarralde iurretarra laugarrena izan zen, Oihane Unzalu berriztarra seigarrena eta Lur Basterretxea elorriarra zazpigarrena.   

 Palmaresa 

 2025eko urriaren 11n, Hiru Handiak lasterketaren Txapelduna, 1. postua link=Archivo:Gold_medal_icon.svg|15x15px
 2025eko urriaren 5ean, Atxondon Sorginen Lasterketa, Txapelduna, 1. postua link=Archivo:Gold_medal_icon.svg|15x15px 
 2025eko irailaren 20an, Mañaritik Atxetara mendi lasterketan Txapelduna  1. postua link=Archivo:Gold_medal_icon.svg|15x15px
 2025ean Euskal Herriko Ultren Kopa link=Archivo:Gold_medal_icon.svg|15x15px 
 2025eko ekainaren 7an Leitzan (Nafarroa), Euskal Herriko Mendi Erronka lasterketan, 4.postua 
 2025eko apirilean Enkarterri Extrem Ultra (60 km) mendi lasterketeta, Txapelduna, 1 . postua link=Archivo:Gold_medal_icon.svg|15x15px 
 2024an Mañaritik Atxetara 2. postua link=Archivo:Silver_medal_icon.svg|15x15px 
 2024an Sorgiñen lasterketan 3. postua link=Archivo:Bronze_medal_icon.svg|15x15px 
 2024ko azaroaren 10ean, Urduñan,  Txapelduna, 1. postua link=Archivo:Gold_medal_icon.svg|15x15px 
 2024ko Ubideko Ubidestroi mendi lasterketeta luzean 3. postua link=Archivo:Silver_medal_icon.svg|15x15px 

 Erreferentziak 

 Kanpo estekak 

Kategoria:Abadiñarrak
Kategoria:Bizkaiko irakasleak
Kategoria:Emakume irakasleak
Kategoria:Bizkaiko mendi lasterkariak
Kategoria:Emakume mendi lasterkariak